མཁས་དབང་འདི་ཉིད་ལ་དབྱིན་ཡུལ་གྱི་ཨོག་སེ་ཕོར་ཊེ་གཙུག་ལག་སློབ་གཉེར་ཁང་ནས་གོ་གནས་ཤིག་ཕུལ་དོན་ལྟར་དེར་ཕེབས་ཏེ་མཛད་འགན་བཞེས།ཁོང་ནི་ཤར་ཕྱོགས་དང་ནུབ་ཕྱོགས་གཉིས་ཀའི་ལྟ་གྲུབ་ཀྱི་རྣམ་གཞག་ལ་མཁས་པར་གྱུར་ཞིང༌།ཁོང་གིས་ཕྱི་རྒྱལ་ཁག་ཏུ་གསུང་བཤད་གནང་བ་ཁག་གིས་མི་མང་པོའི་བསམ་བློར་འགྱུར་བ་ཐེབས་པ་དང༌།མི་མང་པོས་རྒྱ་གར་གྱི་ལྟ་གྲུབ་ཅེས་པ་ཡང་སྙིང་གང་འདྲ་ཞིག་ཡིན་མིན་ཤེས་ཐུབ་པ་བྱུང༌།དུས་དེར་ཁོང་གིས་སེམས་གཙོ་སྨྲ་བའི་མི་ཚེའི་ལྟ་བཞེས་པའི་དེབ་ཅིག་འབྲི་བར་མཛད།